ועדת החינוך, התרבות והספורט, כנסת 19, פרוטוקול מספר 207, 2014-06-16 11:00

עמרם מצנע: שלום לכולם.

עמרם מצנע: היום הדיון בוועדה הוא בנושא: מכינות קדם אקדמיות.

עמרם מצנע: בעצם אנחנו רוצים להבין למה החלטות הממשלה בנושא הזה לא מתממשות וכיצד ניתן לקדם ולממש את החלטות הממשלה.

עמרם מצנע: זה בתמציתיות ובקיצור.

עמרם מצנע: אבקש לפתוח ולומר שאנחנו עוסקים, לא רק אנחנו אלא מערכות שלמות עוסקות בסגירת פערים בחברה הישראלית, עוסקות בהנגשת ההשכלה הגבוהה.

עמרם מצנע: נדמה לי שאין ספק שהמכינות הקדם אקדמיות הן אולי המנוף היעיל ביותר לסגירת פערים, לקידום הנגישות.

עמרם מצנע: אחרי שאני עיינתי בכל החומרים ובהשתלשלות הדברים, אני מוצא שמשום מה אנחנו לא מצליחים לממש את החלטה שהתקבלה על ידי הממשלה.

עמרם מצנע: הוקם צוות ועדה בראשותו של ירום אריאב.

עמרם מצנע: רובן של המסקנות, ראיתי שיש ערעורים על חלקן, בעצם פחות או יותר מקובלות ומסוכמות על המערכות השונות.

עמרם מצנע: יש רצון, נכונות והסכמה של ות"ת (הועדה לתכנון ותקצוב) מל"ג (המועצה להשכלה גבוהה) לקבל את התחום הזה תחת חסותם.

עמרם מצנע: משום מה הדברים האלה לא קורים.

עמרם מצנע: אני אבקש שאנחנו נברר את הדבר הזה, נשמע עליו.

עמרם מצנע: יתכן ולא נוכל להסתפק בדיון אחד, אבל בסופו של דבר נביא את הנושא למימוש.

עמרם מצנע: אני לא רוצה, אני מניח, שוועד מנהלי המכינות יעשה את זה טוב ממני, לעבור על השתלשלות העניינים מאז ששר החינוך ויושב ראש המל"ג באפריל 2010 קיבל החלטה על הקמתה של ועדת בחינה והשתלשלות הדברים, כולל החלטת הממשלה ממרץ 2011.

עמרם מצנע: באמת זו השתלשלות די מתמיהה, גם אי עמידה בלוחות זמנים וגם בסופו של דבר אי יישום ואי מימוש המלצות כפי שנקבעו.

עמרם מצנע: אבקש את אנשי וועד מנהלי המכינות להציג בפנינו את התיקון מבחינתם.

<יורם רז: שלום.

<יורם רז: אני מנהל המכללה האקדמית עמק יזרעאל.

<יורם רז: הייתי מעורב בנושא המכינות מתוקף היותי מנכ"ל תורן של ור"ם (ועד ראשי המכללות) הציבוריות המתוקצבות, בעצם זה שהוליך את כל המהלך של ניסיון להעביר את המכינות לניהול ופיקוח של ות"ת.

<יורם רז: כדברי הקדמה לך אדוני היושב ראש, אני רוצה לומר לך שאני מופתע מאוד מאוד לטובה ורחב לבבי לעובדה שאדוני קראת את כל החומרים שנתנו לך.

<יורם רז: זה לא כל כך מחזה נפוץ במחוזותינו.

<יורם רז: בעצם אתה מכיר את הנושא כמעט על בוריו כולל דיוק בתאריכים.

<יורם רז: נמצאים כאן יחד איתי מנהלי מכינות שמייצגים אולי את כל סוגי המוסדות שעוסקים בעניין, מכללות ציבוריות, אגב רובן בפריפריה, אוניברסיטה תל אביב, אוניברסיטת בן גוריון, מכללות להוראה.

<יורם רז: כך שהתרומה הזאת, כרגע נחסך מאיתנו לנסות להציג את חשיבותן של המכינות הללו שהגיבו כל השנים לכל אירוע חברתי כמעט קשה שהיה בארץ הזאת.

<יורם רז: בעיקר הרחבת הנגישות כתוצאה מהרחבת המכללות, וכן הלאה.

<יורם רז: המכינות הללו הוקמו לפני קרוב ל-50 שנה.

<יורם רז: בתחילת דרכן הן היו בניהול של משרד החינוך, אבל משרד החינוך נמצא תמיד באיזו קונפליקט אימננטי האם הוא צריך לעסוק בחינוך של ילדים מגיל גן חובה עד גיל 18, וגם לעסוק בחינוך מבוגרים.

<יורם רז: אכן הוא הקים אגודה לקידום החינוך, שהייתה אגודה שלו.

<יורם רז: מנכ"ל משרד החינוך היה היושב ראש.

<יורם רז: לאחר מכן כשהופיע שושני הוא הבין שיש בזה סתירה והוקמה עמותה.

<יורם רז: עמותה שהתנהלה על פי כללי עמותה, אבל מחוברת לכל הנושא החינוכי והחברתי והקשר למשרד החינוך.

<יורם רז: שמואלי שהיה מנכ"ל מיתולוגי של משרד החינוך היה יושב ראש העמותה.

<יורם רז: בכל השנים הללו עבדו יחד איתם.

<יורם רז: זו עמותה שהיא מלכ"ר (מוסד ללא כוונות רווח) אבל היא לשירות, לעזר למשרד החינוך לקיים את כל נושא מפעל המכינות.

<יורם רז: בשלב מסוים, החשב הכללי, ראיתי שהיה לכם סעיף קודם בוועדת חינוך בנושא של מכרזים, דרש שגם משרד החינוך יבצע מכרזים לניהול הזה של המכינות.

<יורם רז: התקיימו כמה מכרזים.

<יורם רז: בשנים הראשונות האגודה עדיין זכתה, כך שמבחינתנו לא היינו מעורבים ולא היה לנו עניין.

<יורם רז: אבל, בשנה אחת לפני חמש שנים, נדמה לי, זכתה חברה שבוודאי עלתה כאן על השולחן לא מעט, חברת מרמנט.

<יורם רז: זו חברה של מיקור חוץ, חברה מסחרית לכל דבר ועניין שתפקידה לשאת רווחים לגיטימיים.

<יורם רז: אגב, היא זכתה בעשרות מכרזים במשרד החינוך בכל מיני נושאים.

<יורם רז: כשזה קרה לנו חשבנו שמבחינתנו זה סוף העולם שבו בעצם אנחנו מבינים שכל המטרות, כמו ציינת אדוני, שלשמן שהוקמו המכללות, יעברו בעצם לנושא של הגרוש הקטן ולפיקוח שאינו נכון, פיקוח שאיננו מקצועי ובכל המטרות שלשמן בעצם העסק הזה מתקיים.

<יורם רז: צריך לזכור שהמכינות הללו גם קשורות למשרד הביטחון עוד לפני "חוק חיילים משוחררים" ואחרי "חוק חיילים משוחררים" כך שהכול מאורגן בנושא של אותן מלגות.

<יורם רז: במרבית השנים הראשונות גם הסטודנטים היו חיילים משוחררים שהיו זכאים והיו מקבלים מלגות מלאות ממשרד החינוך, ממשרד הביטחון.

<יורם רז: אחר כך הות"ת נכנס לעניין והיה פה איגום מעניין.

<יורם רז: כך הדברים רצו.

<יורם רז: כש"מרמנט" זכתה במכרז הזה אנחנו חשבנו שיש לשנות את ההחלטה.

<יורם רז: בהתחלה חשבנו אפילו להגיש בג"צ והיה ניסיון כזה.

<יורם רז: הוא כשל ובצדק.

<יורם רז: אז, כאשר הבנו שאין מנוס והמכרז נעשה כחוק וחברת מרמנט זכתה במכרז הזה כחוק, החשכ"ל (החשב הכללי) עמד על כך שאין מנוס ובשנים הקרובות עד אשר יפתח מכרז חדש זו היא החברה שאמורה לנהל את העניין.

<יורם רז: באנו ברעיון שאומר 'אנחנו בעצם לא שייכים כל כך למשרד החינוך'.

<יורם רז: אף אחד מאיתנו, למעט המכללות להוראה וכפי שאנחנו יודעים גם הם היום בדרך למעבר לות"ת.

<יורם רז: הן היו איזה ספח באגף למבוגרים שגם הוא אגף שבסך הכול תפקידיו הולכים ומתמעטים.

<יורם רז: באנו ברעיון מאוד פשוט שאומר 'בואו נעביר את המכינות לניהול ופיקוח של הות"ת – נורא פשוט.

<יורם רז: המל"ג ות"ת מטפל ב-380 אלף סטודנטים, יטפל בעוד כמה אלפים והסיפור מאוד פשוט.

<יורם רז: הלכו לות"ת – ות"ת הסכים.

<יורם רז: הלכנו לשר החינוך דאז גדעון סער – הסכים והקים ועדה ממלכתית.

<יורם רז: כפי שאמרת ריכז אותה יורם אריאב שהיה בעבר מנכ"ל משרד האוצר.

<יורם רז: בוועדה הזאת היו נציגים לכולם, לכל הגורמים, לכל משרדי הממשלה, לכל נציגי המכללות, לכל נציגי הסקטורים היישוביים שהם פוטנציאל: אתיופים, ערבים, חרדים שהמכינות התחילו אצל הגברת עדינה בר שלום כפי שאתם זוכרים.

<יורם רז: ישבה הוועדה הזאת שנה שלמה במשרדי הות"ת, אני חושב שיש לזה לא רק סמליות אלא יש לזה חשיבות רבה מאוד, והוציאה תחת ידה את המסמך שכולנו מכירים אותו.

<יורם רז: מסמך עם החלטה שאומרת שבעצם המכינות יוצאות ממשרד החינוך באמצעות מיקור החוץ "מרמנט".

<יורם רז: אגב, "מרמנט" כל הזמן ידעה שהיא על איזה כן שיגור.

<יורם רז: באופן טבעי גם רמת המעורבות שלה הייתה די שטחית.

<יורם רז: ות"ת כמו ות"ת, היה לנו גם ויכוח בעניין הזה, הקים שתי ועדות: ועדת ות"ת וועדת מל"ג בראשות שני פרופסורים מכובדים.

<יורם רז: ישבה גם היא כמה חודשים, שמעה את כולנו, הופענו בפניהם, הצגנו ניירות, ניירות הלכו, ניירות חזרו – בסופו של דבר יצא סיכום.

<יורם רז: בסיכום נאמר שבסמסטר א' של שנת הלימודים תשע"ג, להזכירכם שהיום אנחנו בפתחה של שנת תשע"ה, תעבורנה המכינות לות"ת.

<יורם רז: שמחים וטובי לב חזרנו הביתה.

<יורם רז: נאמר לנו אפילו את שמה של הגברת שתרכז את העניין הזה.

<יורם רז: התחלנו לבדוק את הדברים.

<יורם רז: התברר לנו שקיימת בעיה כספית כי בעצם נושא המכינות הוא איגום של כספים שצריכים להגיע ממשרד הביטחון, מות"ת, מהסטודנט שראוי לשלם.

<יורם רז: התחיל ויכוח גדול מאוד בין שני המשרדים, אנחנו כמובן לא יכולים להיות צד בעניין הזה.

<יורם רז: מי שמכיר אותנו יודע שאין אצלנו דבר כזה שזה 'לא צד'.

<יורם רז: ניסינו לגשר בין משרד הביטחון לבין הות"ת.

<יורם רז: קיימנו כמה ישיבות במשרד הביטחון יחד עם היושב ראש ויחד עם הפקידות הבכירה של האגף לחיילים משוחררים.

<יורם רז: ניסנו לקיים פגישה, זימנו את הרפרנט של האוצר כדי שיאשר את העניין.

<יורם רז: הות"ת, אני לא רוצה לדבר בשמו, הות"ת דרש סכום כסף של כמה מאות מיליוני שקלים.

<יורם רז: להערכתנו זה נראה מוגזם.

<יורם רז: משרד הביטחון היה מוכן לתת סכום כסף מסוים.

<יורם רז: בקיצור, הדברים כרגע שנתיים אחרי סיום עבודת כל הוועדות - - -

עמרם מצנע: בתיאוריה, השאלה היא לא רק אליך ובטח לכל השותפים הנוספים, בתיאוריה בעצם הגורמים הממנים וסך כל המימון לא צריך להשתנות.

עמרם מצנע: בעצם זה עובר ממבנה ארגוני אחד למבנה ארגוני שני.

<יורם רז: זה מה שאנחנו טענו.

<יורם רז: זה מה שאנחנו טוענים ואנחנו יודעים איך מתנהלת מכללה.

<יורם רז: אפילו אמרנו 'אנחנו נייעץ לכם איזה ארגון צריך להיות בות"ת כדי לספק לנו גם את הפיקוח, אבל גם את השירות.

<יורם רז: רגולציה לטעמי זה אכיפה, אבל גם מתן שירות.

<יורם רז: נצבר כאן ניסיון, יש כאן אנשים שהם כבר 30-40 שנה בתחום המכינות שאפשר להשתמש בהם.

<יורם רז: הסיבות שאנחנו קיבלנו, הרי הנושא הכספי הוא כביכול תמיד שולי ועליו אפשר להסתדר.

<יורם רז: שמענו כל מיני אמירות שלמעשה נושא ההנדסאים גם בפנים וגם נושא העברת המכינות של הסמינרים לות"ת בפנים, גם בנושא ההנדסאים שלא יודעים בדיוק מה לעשות איתם, וגם נושא של אולי שינוי ומיון אחר של המכינות או חלק מהעניין הזה.

<יורם רז: בקיצור חברים, נשאים ורוח, אפילו בירושלים, וגשם אין.

<יורם רז: לכן חזרנו לכאן אחרי חמש שנים.

<יורם רז: מכאן התחלנו.

<יורם רז: כאן ישב קודמך קודמך מר זבולון אורלב עם נציגים אחרים, אבל נציגים של כל הגורמים הללו ודפק על השולחן ואמר 'אוקיי, כולם מסכימים, תתחילו לעבוד'.

<יורם רז: סיימנו לעבוד וחזרנו לנקודה שכולנו מסכימים - - -

עמרם מצנע: כשכולם מסכימים, כנראה מתחילה הבעיה.

<יורם רז: בוודאי שכחתי הרבה דברים, אבל אני חושב שהצגתי את העניין פחות או יותר.

עמרם מצנע: תודה.

עמרם מצנע: יש עוד מישהו מתחום המכינות שמבקש לומר משהו.

עמרם מצנע: בבקשה בקיצור כי הדברים העיקריים נאמרו.

<שמואל הר נוי: אני מנכל ור"ם, מנכ"ל המכללה האקדמית צפת.

<שמואל הר נוי: מעבר לסוגיה של אי קיום החלטת ממשלה, כולנו חווים עכשיו אלו בעיות קשות כי כולם מרגישים שנמצאים באיזו תקופת מעבר, הדברים לא ברורים.

<שמואל הר נוי: נתקלים בבעיות מהעברת תקציבים בעייתית, ממערכת מחשוב שלא מדברת עם מערכת המחשוב של המכללות, משינויים שנערכים במשרד החינוך בנושא בגרויות ולא מתואמים עם המכינות – כולם יושבים על הגדר ומחכים.

<שמואל הר נוי: זה נזק שיכול להיות בלתי הפיך משלב מסוים.

<זוהר אביטן: אני יושב ראש ועד מנהלי המכינות ומוסדות להשכלה גבוהה.

<זוהר אביטן: אבקש להסב את תשומת לב החברים להתבטאות של מנכ"ל משרד החינוך שמשון שושני לפני ועדת ירום אריאב.

<זוהר אביטן: לפי דבריו משרד החינוך אינו אמור לטפל בתלמידי המכינות.

<זוהר אביטן: המצב בפועל שבו הסטודנטים שלנו נתונים, מעבר לעניין של משרד החינוך, זה היותם שייכים לגוף שהולך ונכחד, אני מתכוון לאגף להשכלת מבוגרים שאין לו שום השפעה על מערך הבחינות של משרד החינוך.

<זוהר אביטן: הפגיעה בסטודנטים שלנו היא גם ברמת הידע או הידיעה או האפשרויות כיצד לגשת לבחינות.

<זוהר אביטן: אבקש להסביר.

<זוהר אביטן: אנחנו עושים מאמצעים אדירים למלא את חובתה של מדינת ישראל בעניין הנגשת ההשכלה הגבוהה.

<זוהר אביטן: ברור מהו הקשר בין השכלה לבין הכנסה.

<זוהר אביטן: אנחנו עושים במיטב מאמצנו כבר משנות ה-90, חלק מאיתנו היום.

<זוהר אביטן: תבינו, רק 20% מזכאי הבגרות במדינת ישראל מממשים את זכאותם ללימודים גובהים.

<זוהר אביטן: ל- 50% בממוצע אין זכאות לבגרות או כל אפשרות להגיע להשכלה גבוהה.

<זוהר אביטן: כולם מצהירים הצהרות גדולות.

<זוהר אביטן: כשאנחנו מנסים לשכנע תלמידים לבוא אנחנו נתקלים בקשיים, בסופו של דבר נופלים על בעיות של מלגות שלא מגיעות בזמן, לקויות למידה, תלמידים בעלי לקות למידה שאינם מטופלים ועוד ועוד כאלה דברים.

<זוהר אביטן: זה כמובן מצב של חוסר אמינות לחלוטין.

<זוהר אביטן: אותי, כיושב ראש הועד מטרידה שאלה אחת והיא למעשה כותרת הדיון בוועדת החינוך היום.

<זוהר אביטן: ממשלת ישראל החליטה ב- 23 במרץ 2011 על אימוץ דוח ירום אריאב.

<זוהר אביטן: הורתה בהחלטה שההחלטה תיכנס לתוקף בתום שבועיים, יש כאן את ההחלטה אם אתם רוצים, נכנסה לתוקף בתום שבועיים.

<זוהר אביטן: לא הייתה שום הסתייגות של היועצים המשפטיים.

<זוהר אביטן: היא הורתה על קבלת המלצות ועדות איגום משאבים עד 15 באוגוסט 2011.

<זוהר אביטן: זה לא נעשה.

<זוהר אביטן: התחושה שלנו, שגורלם של חיילים משוחררים וחסרי תעודת בגרות מופקר בגלל ויכוחים.

<זוהר אביטן: הערה אחרונה.

<זוהר אביטן: יש לי כאן את התפלגות הכספים בתקציב שעומד לרשות המכינות.

<זוהר אביטן: רוב התקציב בא מהקרן לסיוע לחיילים משוחררים.

<זוהר אביטן: 35 מיליון שקל בשנה באים מהות"ת – כאן אני רוצה לשים סימן שאלה – לא ברור לי, בכל חקירותיי לא הצלחתי להבין מדוע הות"ת התנדב לשלם במקום הקרן לקליטת חיילים משוחררים על פי החוק את שכר הלימוד עבור הסטודנטים באוניברסיטאות, עד היום לא הבנתי את זה.

<זוהר אביטן: הכסף של תקציב הות"ת חלקו נמצא כאן.

<זוהר אביטן: הוא היה אמור להגיע מתקציב משרד הביטחון.

<זוהר אביטן: בשנת 2003 עמד תקציב משרד החינוך על 24 מיליון שקלים.

<זוהר אביטן: בשנת 2010 הוא עמד על 8 מיליון שקלים – זה המצב גם היום.

<זוהר אביטן: 2 מיליון שקלים מתוך התקציב שמיועד למכינות נלקחים לטובת הפעלה של חברה שנחיצותה לא ברורה.

<זוהר אביטן: אם החברה הזאת כל כך טובה, אני מציע לות"ת לנהל באמצעותה 300 אלף סטודנטים, ושהיא תבקר את הפקולטות לרפואה ואת הפקולטות למשפטים.

עמרם מצנע: תודה.

עמרם מצנע: משרד החינוך.

עמרם מצנע: תאירי את עינינו, ראשית למה לא מתבצעת החלטת הממשלה.

עמרם מצנע: שנית, אני מבין שהבעייתיות היא בעניין מקורות המימון.

עמרם מצנע: תאירי בבקשה את עינינו בעניין זה.

<מגי קורן: אני אבקש להתייחס לכמה דברים שנאמרו וקצת להעמיד דברים על דיוקם.

<מגי קורן: אני מסכימה על כל ההשתלשלות, ממה שאני מכירה.

<מגי קורן: אני מוכרחה לציין שנכנסתי לתפקידי בשנתיים האחרונות ואני לומדת את הנושא בצורה יסודית עד כמה שניתן.

<מגי קורן: למדתי את ההיסטוריה.

<מגי קורן: כל הדברים שתוארו כאן נכונים.

<מגי קורן: אני אבקש להזכיר ולומר שהועדה הוקמה לא רק על הנושא התקציבי.

<מגי קורן: יש בעיות קשות בהפעלה של המכינות כמו אי הכרה הדדית, לומדים תכניות לימודים, מבחנים אחידים שלא קיימים ועל הישגי המכינות, תפוקות, השתלבות של הלומדים, נשירה.

<מגי קורן: אלו נושאים שמשום מה כרגע לא מדברים עליהם, אבל אנחנו רצינו מאוד את יישום הרפורמה על מנת לקיים ולקדם את הנושאים הלאה ואי אפשר להקל ראש בהם.

<מגי קורן: אני רוצה גם לומר שהאגודה לקידום החינוך פעלה כזכיין כמו חברת מרמנט ופה לא הייתה התנגדות ואף אחד לא קם ודרש - - -

עמרם מצנע: המקור בראשיתו שהאגודה לקידום החינוך הייתה יחידת סמך והיא נבנתה בין השאר להפעיל את המערכת הזאת.

<מגי קורן: נכון.

<מגי קורן: כיחידת סמך שהפכה להיות זכיין של המשרד.

<מגי קורן: הבקרה וכל ההתנהלות הייתה כמו חברת מרמנט היום.

<מגי קורן: כלומר, ההתנגדות אליה לא הייתה כמו לחברת מרמנט.

<מגי קורן: אני מוכרחה לומר שב- 4 שנים האחרונות חברת מרמנט מילאה תפקיד - - -

עמרם מצנע: אבל זה לא הנושא.

<מגי קורן: אני רק אומרת.

<מגי קורן: כעת ארצה להתייחס לגבי האגף לחינוך מבוגרים בנוגע להערה של זוהר אביטן.

<מגי קורן: האגף, זה חלק מהעשייה שלו.

<מגי קורן: אחת מהפעילויות של האגף זה השלמות השכלה למבוגרים שאין להם 12 שנות לימוד כולל כל האולפנים.

<מגי קורן: כך שנעשית עשייה חשובה.

<מגי קורן: גם בעשייה הזאת לא להמעיט.

<מגי קורן: דבר נוסף שארצה להזכיר, בשנים הללו, היום אני מכהנת כיושבת ראש ועדת היגוי במעבר.

<מגי קורן: המעבר הזה הוא לא פשוט לכולם ואני מקבלת את מה שאמרת.

<מגי קורן: כדי להימנע משנת מעבר עשינו כמה מהלכים במציאות הזאת כמו למשל, זוהר, אני מממנת מדריכים עם המפמ"רים (מפקחי מרכז מקצוע) של משרד החינוך על מנת ללוות את - - -

עמרם מצנע: תסלחי לי, אבל זה לא הנושא כרגע.

עמרם מצנע: התקיים תהליך מסודר, רציני, מעמיק שהגיע למסקנות או להמלצות והמלצות התקבלו.

עמרם מצנע: למה זה לא מתבצע?

<מגי קורן: היות והעניין התקציבי לא נפתר ולא הגענו באמת להסכמה מול האוצר - - -

<יורם רז: זה לא אתם.

<מגי קורן: כן ואני אומרת, הקרן והות"ת.

<מגי קורן: הות"ת אמר שהוא לא יכול ליישם את הרפורמה ללא תוספת תקציבית.

<מגי קורן: ישבנו בדיונים שלא הגענו בהם להסכמה.

<מגי קורן: החלטנו בתיאום עם השותפים שאנחנו נעשה כמה מהלכים, נקים צוותים וניישם חלק מהמלצות אותן הוועדות החשובות שעשו עבודה חשובה, וזאת כדי לקדם כמה נושאים.

<מגי קורן: אני חושבת שיושבים כאן סביב השולחן מנהלי מכינות שיודעים שאנחנו מקיימים דיאלוג ובמצב הזה אנחנו מנסים לעשות את המיטב.

<מגי קורן: כרגע כשאין פתרון תקציבי, אנחנו - - -

עמרם מצנע: תרשי לי.

עמרם מצנע: שאלתי מקודם, בהנחה שהפעילות הזאת ממומנת היום על ידי כמה גופים, הלא המעבר לות"ת לא צריך לשנות אצל אותם גופים שמממנים.

<מגי קורן: לא.

<מגי קורן: המודל השתנה.

<מגי קורן: אולי עמיתי אורנן מהות"ת יוכל להשיב.

<אורנן פודם: לאורך כל הדרך, המעבר לות"ת שהוא סעיף אחד מהרפורמה - - -

עמרם מצנע: אבל הוא הדבר המרכזי מתוך הנחה שאתם תטפלו בנושאים שקשורים בתכנים.

<אורנן פודם: ות"ת התנתה כל הזמן את המעבר של המכינות כחלק מיישום הרפורמה.

<אורנן פודם: יישום הרפורמה מקיף מאוד.

<אורנן פודם: המצב במכינות היום הוא לא כל כך טוב, אחוזי הנשירה מאוד גבוהים.

<אורנן פודם: רצינו להסדיר את הנושא ובשביל זה צריך כסף.

<אורנן פודם: הוקמה ועדת פייסל וועדת מאור שהגיעו למסקנה שכדי לקלוט את המכינות בצורה טובה ולא לחזור על העבר.

<אורנן פודם: כמו שאמרת, פשוט לא לקלוט כמו שזה היום כי אז אין למה.

<אורנן פודם: הגענו לועדת פייסל שהציעה מודל תקציבי.

<אורנן פודם: בדיונים מרתונים עם כל השותפים ושל האוצר לא הצלחנו להגיע באמת לתוספת שתעזור לנו לקלוט בצורה מיטבית את המכינות כמו שצריך.

<אורנן פודם: לכן אנחנו כן מיישמים חלק מדוח ועדת מאור, מה שלא מצריך תוספת תקציבית.

עמרם מצנע: אבל הנקודה המרכזית היא האחריות - - -

<אורנן פודם: ההעברה לות"ת היא לא הנקודה המרכזית.

<יורם רז: מה לא הנקודה?

<יורם רז: זאת הנקודה היחידה.

<אורנן פודם: כדי שהעברה לות"ת לא תקבע את המצב כמו היום עם אחוזי נשירה גבוהים ושהמורים - - -.

<יורם רז: אתה מדבר - - -

<אורנן פודם: ות"ת התנתה את המעבר לות"ת ביישום הרפורמות, ביישום ועדות מאור ויישום ועדת פייסל שנגזרת מועדות מאור.

עמרם מצנע: אתה אומר בעצם שהמציאות הלא טובה תתוקן על ידי המערכת הקיימת ורק אז זה יעבור לות"ת?

עמרם מצנע: זה צריך להיות הפוך.

<אורנן פודם: נכון.

<אורנן פודם: ברגע שנגיע להסכמה תקציבית עם האוצר ועם השותפים ונקבל תוספת אנחנו רוצים להעביר ואז - - -

עמרם מצנע: הנקודה שעולה וגם נאמרה פה, תכף נשמע את הקרן לחיילים משוחררים, אני לא כל כך הבנתי את התעלומה שיש פה, והיא שות"ת ממן בשנים האחרונות באופן פרקטי במקום הקרן.

<אורנן פודם: ות"ת מממנת את כל האירועים שהם לא חיילים משוחררים.

<אורנן פודם: זה באמת איזה עניין היסטורי שאני לא יודע מאיפה הוא נובע, את תלמידי האוניברסיטאות ות"ת מממנת.

<אורנן פודם: ות"ת מממנת את כל אלה שהם לא חיילים משוחררים ואת החיילים המשוחררים במכינות האוניברסיטאיות – אני לא יודע מאיפה זה בדיוק.

<אורנן פודם: זה באמת משהו היסטורי.

עמרם מצנע: וההיסטוריה הזאת לא יכולה להימשך?

<אורנן פודם: ההיסטוריה יכולה להימשך, זה נמשך.

<אורנן פודם: השנה אנחנו עדיין מממנים.

עמרם מצנע: אז מהי הבעיה התקציבית?

עמרם מצנע: לא הבנתי.

<אורנן פודם: הבעיה התקציבית, אנחנו, כדי להכניס את הרפורמה הכנסנו מספר - - -

עמרם מצנע: כלומר, אתם רוצים בהזדמנות זו להגדיל את העוגה.

<אורנן פודם: להגדיל את העוגה על מנת שבאמת המכינות - - -

עמרם מצנע: מה זה להגדיל אותה?

עמרם מצנע: מכמה היום לכמה?

<אורנן פודם: זה הצריך תוספת של 30 מיליון מות"ת ו- 30 מיליון מהקרן - - -

עמרם מצנע: תוספת.

<אורנן פודם: כן.

<אורנן פודם: וממשרד החינוך משהו כמו 12 מיליון על מנת שבאמת איכות ההוראה תהייה הרבה יותר טובה, שיהיה תקציב למוסדות ולא כמו היום שהתקציב הוא רק - - -

עמרם מצנע: העוגה, כמה בסך הכול היא היום?

<מגי קורן: 65 מיליון הקרן, אני חושבת.

<מגי קורן: מיד אתן - - -

עמרם מצנע: אני אתן לך מיד.

עמרם מצנע: כמה היום העוגה של הות"ת ושל הקרן?

<מגי קורן: אני חושבת שזה משהו כמו 120 מיליון.

עמרם מצנע: 120 מיליון ואתם רוצים תוספת על ה-120 בסכום של עוד 60.

<אורנן פודם: כן.

<חמדה מרק: אני מנהלת את הקרן ואת היחידה להכוונת חיילים משוחררים במשרד הביטחון.

<חמדה מרק: אנחנו רואים במכינות מפעל גם ברמה הדקלרטיבית וגם ברמה האמיתית כמקפצה לחיים האמיתיים ובמיוחד לכל מי ששירת ונתן למדינה בין באמצעות שירות צבאי ובין אם בשירות לאומי אזרחי.

<חמדה מרק: זה דבר מאוד חשוב – אנחנו שם.

<חמדה מרק: בתוך מסגרת הקרן יש לנו תקציב שנקרא 'הקרן לסיוע נוסף' בתוכו יש סעיף תקציבי שבאמצעותו מתאפשר לנו לממן חיילים משוחררים ולומדים במכינות קדם-אקדמיות.

<חמדה מרק: הנתונים נכון להיום, כמו שצוין כאן – 35 מיליון שקלים משולמים עבור חיילים משוחררים - - -

עמרם מצנע: אני הבנתי ש- 65 זה - - -

<חמדה מרק: זה גם זה, כנראה זה אותו מספר.

<חמדה מרק: זה מעניין.

<חמדה מרק: בסך הכול לומדים כ- 12 אלף במכינות הקדם-אקדמיות - - - -

<מגי קורן: 13.5 אלף.

<חמדה מרק: 13.5.

<חמדה מרק: אנחנו מממנים שכר לימוד עבור כל אלה שאינם באוניברסיטאות.

<חמדה מרק: למי שלא יודע את ההיסטוריה, אומנם לא הייתי אבל קראתי את ההיסטוריה.

<חמדה מרק: נאמר לי, שבשנת 1994 היה איגום תקציבים להקמת הקרן, הרי לא הייתה קרן ולא היה כסף.

<חמדה מרק: הייתה היחידה להכוונת חיילים משוחררים.

<חמדה מרק: לכן בשם שלי עדיין מצוין 'מנהלת היחידה להכוונת חיילים משוחררים'.

<חמדה מרק: בזמנו היו הדברים שהם לא בכסף אלא יותר בהכוונה.

<חמדה מרק: כשהחליטו על הקמת הקרן בחקיקה של רענן כהן, נאמר נאגם את התקציבים מכל משרדי הממשלה הרלוונטיים לחיילים משוחררים וניתן אותם לגורם אחד, לקרן, עם הנהלה ציבורית שתנהל את כל הדברים האלה.

<חמדה מרק: משרד התמ"ת בזמנו, היום משרד הכללה, נתן את חלקו בנושא של הכשרה מקצועית, משרד החינוך את חלקו והת"ת אמר 'אני את חלקי לא נותן, אני אמשיך לשלם לסטודנטים באוניברסיטאות'.

עמרם מצנע: זאת אומרת שלחיילים משוחררים שהולכים לאוניברסיטאות.

<חמדה מרק: בדיוק.

<חמדה מרק: שעושים מכינה באוניברסיטאות.

<חמדה מרק: זה בעצם זכר היסטורי למשהו שהיה קודם ויכול להיות שנבע משיקולים נכונים.

<חמדה מרק: עובדה שחברי הכנסת דאז, עד שחוקקו את החוק הזה לא התעקשו שהכסף הזה יגיע וזה נשאר באופן הזה, אני קוראת לזה מ'קופת המדינה', לי זה לא משנה.

<חמדה מרק: אני לא אומרת זה חייל משוחרר שלומד במכינה של האוניברסיטה לכן הוא שונה – הוא אותו דבר.

עמרם מצנע: אני מתעקש על זה כי אני מבין שכרגע זה הגורם שעוצר את כל התהליך.

<חמדה מרק: מבחינתנו יש חוק, לקרן יש חוק והיא עובדת לפי החוק.

<חמדה מרק: החוק אומר שאנחנו יכולים לממן רק שכר לימוד ודמי קיום על פי הכללים שקבעה וועדת צדוק – ועדה שהוקמה לפני למעלה מעשרים שנה.

<חמדה מרק: עד היום בעצם עובדים לפיה באשר לדמי קיום ומלגת שכר לימוד לאותם סטודנטים.

<חמדה מרק: יש כאלה עם מימון של 100%, 75%, יש מדרגות.

<חמדה מרק: סך הכול שכר לימוד – 35 מיליון שקלים ועוד סדר גודל של 29 מיליון שקלים, סה"כ 64.5 מיליון שקל מממנים את הנושא של מכינות הקדם-אקדמיות.

<חמדה מרק: מבחינתנו הכספים שלנו עושים את המרב לאלה שלומדים.

<חמדה מרק: 9,000 הם חיילים משוחררים תחת הקרן ושחלקם ממונים על ידי הות"ת.

<חמדה מרק: ביתרה, הרי אמרתי שיש בסך הכל 13.5 אלף סטודנטים, בעצם יש כ- 4,000 חיצוניים.

<חמדה מרק: הרוב באמת בא מהקרן.

<חמדה מרק: אנחנו יכולים לשלם רק שכר לימוד, אם יעלו את שכר הלימוד לכל אזרח שלומד במכינה, הקרן תענה לכך.

<חמדה מרק: יש גם מכתב של היושב ראש לעמנואל טרכטנברג שאין לנו שום בעיה.

<חמדה מרק: ברגע שתהייה ועדה שתקבע שצריך לעלות את שכר הלימוד ויש לכך הצדקה, אז בסדר, לכל אחד שיבוא ללמוד במכינות ישלמו את התוספת בשכר הלימוד ואנחנו גם נשתתף.

<חמדה מרק: אין לנו מצבורים בצד שאנחנו יכולים.

<חמדה מרק: גילוי נאות בעניין, בות"ת אמרו לנו הרבה פעמים 'בואו תורידו את דמי הקיום' – כל מה שאני רוצה לומר ולא רק לחברי הועדה ולכל האנשים שיושבים מסביב לשולחן, חלקם מכירים את אותם חיילים משוחררים שהם באמת אנשים במעמד סוציו-אקונומי מאוד מאוד נמוך.

<חמדה מרק: אצלנו מתנהלות כ- 9,000 וועדות, תיק על כל תלמיד עם המצב הסוציו-אקונומי, זה מסמר שיער.

עמרם מצנע: דמי הקיום הולכים ישירות מכם לחיילים.

עמרם מצנע: זה לא עובר דרך המנגנונים האלה.

<חמדה מרק: ישירות לחשבון הבנק שלהם.

עמרם מצנע: לעומת תשלום שכר הלימוד שהולך ישירות למוסדות.

עמרם מצנע: ברשותך, אני חוזר לות"ת, אתם גורם המפתח כאן.

עמרם מצנע: בבקשה תחזור להסביר, לי ולנו, למה אי אפשר בעוגה התקציבית הקיימת לממש את ההחלטה להעברת האחריות אליכם.

עמרם מצנע: אחר כך תשכללו.

<אורנן פודם: אנחנו לא רצינו לקלוט - - -

עמרם מצנע: מהו בסך הכול תקציב הות"ת?

עמרם מצנע: <קריאה:> 9 מיליארד.

<אורנן פודם: 9 מיליארד.

<אורנן פודם: שוב, המכינות הן משהו שהוא באמצע בין משרד החינוך, שהוא תיכון, לבין השכלה גבוהה.

<מגי קורן: לא באמצע.

עמרם מצנע: חברים אתם סוטים מהדיון וחבל.

עמרם מצנע: מטרת הדיון לא לפרק ולבחון מחדש את החלטות שהתקבלו עד עכשיו על ידי הממשלה והגופים השונים.

עמרם מצנע: מטרת הדיון היא להבין ולנסות לסייע עד כמה שועדת החינוך יכולה לסייע, להאיץ את התהליך שתקוע.

עמרם מצנע: אם מסתכלים על החלטת הממשלה ולוחות הזמנים שנקבעו, שם זה תקוע כבר שנתיים מבחינת שנות לימוד.

עמרם מצנע: איך מביאים את ההחלטה ליישום?

עמרם מצנע: כולם מבינים את הצורך ואת החשש שאנחנו פוגעים בסופו של דבר בכלי החשוב הזה.

<חמדה מרק: לא פוגעים.

עמרם מצנע: יש לי חדשות בשבילך.

עמרם מצנע: כך אומרים אנשים שאחראים על הביצוע.

<אורנן פודם: אני אומר תשבו.

<אורנן פודם: לאורך כל הדרך גם המועצה להשכלה גבוהה וגם מועצת ות"ת התנו את קליטת המכינות אצל בות"ת ביישום הרפורמה של הוועדות השונות בכללותן.

עמרם מצנע: אבל בשום מקום לא כתוב שיש לזה משמעויות תקציביות.

עמרם מצנע: היום אתם באים ואומרים שכדי לחדד את זה 'אנחנו דורשים שמשרד האוצר יקצה עוד כ-60 מיליון', כפי ששמעתי ממך ולא משנה אם זה דרך א' או דרך ב' או ג', 'כדי שאנחנו נהייה מוכנים לקחת את זה תחת חסותנו'.

עמרם מצנע: זה מה שאתה אומר.

<אורנן פודם: כדי ליישם את הרפורמה.

<אורנן פודם: <קריאה:> אין רפורמה.

עמרם מצנע: זה מה שאתה אומר.

בועז טופורובסקי: סליחה, אני מבקש להבין.

בועז טופורובסקי: החלטת הממשלה אמרה שהמכינות עוברות לות"ת עם תנאים מסוימים או שהיא אמרה שהן עוברות לות"ת עד תאריך מסוים?

<אורנן פודם: פה רשום "יישום הרפורמה ויישום הוועדות השונות ושתקום ועדה שתבחן את הנושאים הכתובים' זה מה שיש לי בהחלטת הממשלה.

<אורנן פודם: נאמר שתקום ועדה שתבחן את הנושא.

בועז טופורובסקי: יישום הרפורמה אומר שהמכינות אמורות לעבור לות"ת.

<אורנן פודם: אבל הרפורמה מדברת על עוד נושאים.

<אורנן פודם: עיקרי הדברים: המכינות תעבורנה לות"ת וזהו - - -

עמרם מצנע: אני אקריא לכם מה כתוב בהצעת מחליטים: "בהמשך לדוח הוועדה לבחינת פעילות המכינות הקדם אקדמיות שמינה שר החינוך ויושב ראש המועצה להשכלה גבוהה להקים צוות מתואם לגיבוש הפעלה, שיאפשר איגום משאבים כאמור לעיל, המיועדים להפעלת המכינות הקדם אקדמיות ואת חלוקתן באופן המיטבי.

עמרם מצנע: זאת מתוך הבנה שאיגום המשאבים במובן של מבט על אחיד" כלומר, כל אותם אלה שממינו עד אותו יום "על כלל התקציב המיועד למכינות הקדם אקדמיות ממקורות ממשלתיים וקביעת דרכי הקצאה וחלוקת המקורות הללו ..." אלו משפטים ארוכים.

עמרם מצנע: עדיין לא נגמר המשפט, "הינו תנאי בסיסי להבטחת הקצאה מיטבית של המשאבים העומדים לרשות המכינות הקדם אקדמיות, ולאפשר ליזום את ההתחדשות בהתאם לעקרונות דוח הועדה.

עמרם מצנע: עבודת הצוות תיעשה בהסכמה מבלי לפגוע בסמכויות ות"ת או בסמכויות הקרן לפי חוק קליטת חיילים משוחררים.

עמרם מצנע: מערך הפעלה ראשון, האופן בו יוטמע והשפעותיו הצפויות יגובשו עד ליום ה- 15 באוגוסט 2011 ולאחר המועד הזה הצוות ימשיך לפעול כדי ללוות את היישום" – זו בעצם החלטת הממשלה.

בועז טופורובסקי: זה לא גובש?

בועז טופורובסקי: כתוב שעד ה- 15.8 יגובשו, הם באמת גובשו?

בועז טופורובסקי: <קריאה:> כן.

<רז שפייזר: אני מלמד במכינה באוניברסיטה תל אביב, יושב ראש מרצי המכינה באוניברסיטה תל אביב.

<רז שפייזר: אני אבקש לתת זווית אחרת, זה לא שאני - - -

עמרם מצנע: אני קראתי את מה ששלחת, זה לא משהו שקשור - - -

<רז שפייזר: אני רוצה לומר משהו אחר שכן קשור לדיון.

<רז שפייזר: אתם מדברים על הצד הכללי והוא בסדר.

<רז שפייזר: אני גם השתתפתי בכתיבת התכנית המיוחדת, בתחילת כתיבתה של התכנית המיוחדת.

<רז שפייזר: מה שאני אומר כאן הוא משמיעה במסדרונות ומשיחות עם אנשים.

<רז שפייזר: ישנה בעיה שהיא לא בעיה כללית, והיא בעיית ההסכמה של האוניברסיטאות לתכנית מאוחדת עם המכללות.

<רז שפייזר: האוניברסיטאות לא מוכנות בשום באופן.

<רז שפייזר: זה לא עניין כלכלי לקבל סטודנטים שיעשו את המכינות במכללות.

<רז שפייזר: יותר מזה, אוניברסיטאות לא מוכנות לקבל סטודנטים - - -

עמרם מצנע: אני מבין שיש גם בעיה בין המכללות בינן לבין עצמן.

<רז שפייזר: בין האוניברסיטאות בינן לבין עצמן.

<רז שפייזר: הטכניון לא מוכן לקבל סטודנטים מאוניברסיטת בן גוריון, בתל אביב אותו דבר.

<רז שפייזר: כלומר, לא רק מהסיבות הכלכליות לא מוכנים לעשות את האיחוד הזה.

עמרם מצנע: ההערה שלך היא נכונה, אבל לפי הבנתי זה בדיוק הטעם והתכלית בלהעביר את זה למל"ג ות"ת שיודע איך לסגור למכנים משותפים.

<רז שפייזר: יוצרים את התכנית לפני שמתחילים.

עמרם מצנע: מאוניברסיטאות תל אביב ובן גוריון, אתם מקשיבים?

עמרם מצנע: יש למשהו עוד מה להגיד בקשר להערה הזאת?

עמרם מצנע: לא על הבכלל.

<משה אבלו: לא.

<משה אבלו: לא ברגע הזה.

<דפנה מדר: אני מאוניברסיטת בן גוריון.

<דפנה מדר: באופן עקרוני בעצם ועדת מאור דיברה על הנושא הזה.

<דפנה מדר: היא אמרה שתכנית הלימודים מאוחדת על פי אותם סילבוסים כפי שהמועצה להשכלה גבוהה יודעת לעשות.

<דפנה מדר: מבחינה ארצית הם התייחסו לזה.

<דפנה מדר: כלומר, לא נכון שאין התייחסות לזה.

<דוד מהרט: אני מבין את הדיון העקרוני ובכל זאת אני מבקש לומר משהו מצד הלקוחות של המכינות.

<דוד מהרט: אני דוד מהרט מנהל מרכז ההיגוי של עולי אתיופיה במערכת החינוך, גוף שפועל במסגרת האגודה לקידום החינוך.

<דוד מהרט: אני מציין את העובדה הזאת מבחינת גילוי נאות.

<דוד מהרט: הערה ראשונה, אני מבקש לומר שלהגיד שהאגודה לקידום החינוך ו"מרמנט" זה אותו דבר, לדעתי ראשי המכינות שנמצאים כאן יעידו שזה ממש לא נכון, אני לא צריך להרבות בעניין הזה.

<דוד מהרט: הערה שנייה, אדוני היושב ראש דיברת על נושא נגישות להשכלה גבוהה.

<דוד מהרט: אני מבקש לומר שבמכינות הקדם אקדמיות, ובמיוחד לעולי אתיופיה שמהווים קרוב ל-10% מהסטודנטים במכינות הקדם אקדמיות, עבורם זו הייתה הזדמנות שנייה כשהם סיימנו את מערכת החינוך.

<דוד מהרט: אתה מכיר את הנתונים של בוגרי המערכת בני הקהילה היום.

<דוד מהרט: אחוז זכאי הבגרות עומד על כ- 47% כאשר אחוז זכאי בגרות מכלל האוניברסיטאות עומד על כ- 23%.

<דוד מהרט: בעצם המכינות היוו הזדמנות אמיתית לעשות שני דברים: האחד, לשפר את איכות הבגרות לאלה שיש להם בגרות, שנית, לאפשר הזדמנות שנייה לאלה שסיימו את מערכת החינוך ללא תעודת בגרות.

<דוד מהרט: בארבע-חמש השנים האחרונות, אני כאיש שעוסק בחינוך, אנחנו כ- 70 עובדים, אני רוצה לומר לך שבן הקהילה צעיר שבא ומתעניין במכינה ושואל לאן פונים, אין לו כתובת, אין גורם מרכז, אין מי שעורך כנסים, מעודד צעירים וצעירות.

<דוד מהרט: אתה יודע למה זה נקרא הנגשה.

<דוד מהרט: לציבוריים מסוימים, אולי גם זו סיבה כי לא תמיד מיצו את המקסימום ממערכת החינוך הבית ספר.

<דוד מהרט: צריך גם לפעול באופן אקטיבי, ללכת לשכונות ולכל מקום כדי לגייס אותם ולהגיד להם שיש כאן הזדמנות וכדומה, לספר להם על המעלות והניסים שההשכלה יכולה לעשות – זה לא קורה.

<דוד מהרט: אני מבין שיש כאן מאבקים בין ענקים גדולים, אבל יש כאן ציבור גדול של צעירים שהמאבקים האלה גורמים להפסד ואיבוד דור שלם שהיה אולי יכול לרכוש השכלה גבוהה.

<דוד מהרט: אני מעודד, לדעתי אתה עושה מהלך נכון, באמת צריך להגיע להחלטה.

<דוד מהרט: אני לא מדבר על מכרז לא מכרז, אבל המכינות צריכות לפעול ולהגיע לציבור שזקוק להן ולתמוך בהם כדי שיסיימו בהצלחה את המכינות האלה.

<דוד מהרט: המכינות הן שער כניסה להשכלה גבוהה.

<דוד מהרט: תודה.

<חמדה מרק: אני אבקש לומר משפט אחד רק כדי להנגיש את המידע, לכם לפחות.

<חמדה מרק: אנחנו עושים מאמצים גדולים כקרן.

<חמדה מרק: אגב, קלטתי מישהו מקצין חינוך ראשי יוצא אתיופיה רס"ן, הוא מושאל אצלי בקרן כדי לחזק את הנושא הזה, הנושא הזה הוא בנשמתי.

<חמדה מרק: יש לנו פרויקט אופקים להיי-טק - - -

<דוד מהרט: אני לא מכיר אף אחד וזה לא הגיע לאף אחד.

<חמדה מרק: אז יבוא אליך.

<חמדה מרק: יש לנו פרויקט אופקים להיי-טק שמתקיים גם בטכניון וגם באוניברסיטת תל אביב וגם בבאר שבע.

<חמדה מרק: יש לנו עכשיו בטכניון כיתה של בני העדה האתיופית.

<חמדה מרק: כלומר, יש - - -

עמרם מצנע: חמדה, יש לי הערכה רבה מאוד לקרן, על תפקידה, על הדברים שאתם עושים וזה הורחב.

עמרם מצנע: זה גם חיילים משוחררים וגם יוצאי שירות הלאומי אזרחי וזה בעצם אמור להקיף, אבל זה לא הנושא, זה לא נושא הדיון.

עמרם מצנע: הנושא מאוד מאוד ממוקד.

<שמואל הר נוי: אני מקשיב כאן לדברים ואני פשוט לא מבין.

<שמואל הר נוי: אם כתוצאה מהרפורמה עלות סטודנט במכינות תעלה ב- 30%, ובא משרד הביטחון ואומר 'אנחנו נממן את זה'.

<שמואל הר נוי: זאת אומרת שצריך לשבת יחד כי זה ניתן לפתרון.

<שמואל הר נוי: מסתובבים כאן סכומים, 35 מיליון שייקחו ויממנו באמצעות הקרן את תלמידי האוניברסיטאות, ות"ת תעמיד את אותם 35 מיליון ושיתחילו לעבוד.

<שמואל הר נוי: כל המאבקים האלה פשוט לא במקומם.

<שמואל הר נוי: לכל אחד יש רצון טוב, אבל רק לא מדברים ביניהם, לא נפגשים בחדר אחד ופותרים את הבעיה.

<זוהר אביטן: אני שומע ואני רוצה לדבר רק על סמך המסמכים.

<זוהר אביטן: מנכ"ל מל"ג, ות"ת משה אביגדור כותב ב- 25 באוקטובר 2012 את הדברים הבאים: "ות"ת מוכנה ויכולה לקלוט את המכינות הקדם אקדמיות לאחריותה.

<זוהר אביטן: כל ההכנות נעשו.

<זוהר אביטן: מונתה לשם כך ממונה בכירה עם משרה חדשה שנוצרה ואושרה.

<זוהר אביטן: כל הפעולות הנחוצות הסתיימו והושלמו לשם מעבר המכינות לות"ת.

<זוהר אביטן: הדבר היחיד שמונע את הרפורמה הוא הימנעות הקרן לחיילים משוחררים להוסיף 30 מיליון שקל לתקצוב המכינות הקדם אקדמיות במסגרת מודל התקציב החדש, אשר בא להבטיח את השגת יעדי הרפורמה".

<זוהר אביטן: וכדומה.

<זוהר אביטן: "במסגרת הרפורמה ישבה ועדה שלמה בין אוניברסיטאית - - -

עמרם מצנע: תרשה לי רגע.

עמרם מצנע: גם הוא טועה מבחינה מסוימת.

עמרם מצנע: אם היסטורית ות"ת מימנה את המכינות באוניברסיטאות, אז זה מצב נתון.

עמרם מצנע: זה מצב המוצא.

עמרם מצנע: לבוא היום לקרן ולהגיד 'את ה- 30 מיליון האלה שהיסטורית אתם לא משלמים תשלמו עכשיו', זה דבר לא נכון.

בועז טופורובסקי: ות"ת, זה מה שאתם טוענים?

בועז טופורובסקי: אתם רוצים 30 מיליון שקל שעד היום יצאו מהתקציב שלכם, ועכשיו אתם רוצים את זה מתקציב אחר?

<חמדה מרק: כדי ליישם את הרפורמה.

בועז טופורובסקי: בעצם אתם רוצים להיות מורווחים ב- 30 מיליון שקל.

עמרם מצנע: את ה- 30 מיליון שלהם הם ייתנו כתוספת.

עמרם מצנע: הוא אומר שלדעתם צריך עוד 60 מיליון שקל כדי שהתכנית תהייה טובה יותר.

עמרם מצנע: 30 מיליון זה מה שהם שילמו עד היום היסטורית, לא רשמית, ו- 30 הם רוצים מהיחידה.

עמרם מצנע: היחידה אומרת שהיא לא יכולה אני משלמת שכר לימוד - - -

<חמדה מרק: הקרן ביחידה להכוונת חיילים משוחררים.

<זוהר אביטן: הערה שנייה קצרה, קודם כל "חוק חיילים משוחררים" 1994, קראתי אותו בעיון רב, זה החוק היחיד שהוצמד לו תקציב שאינו מוחזר לאוצר.

<זוהר אביטן: הוא הוגדר כתקציב מיוחד.

<זוהר אביטן: יש לי את המסמכים, יש לי את העדויות של חברי הכנסת שהיו ערב חקיקת החוק – כל היתר זו פרשנות.

<זוהר אביטן: הכול כתוב.

<זוהר אביטן: אם הכסף כל כך יקר, על פי דוח מבקר המדינה ממאי 2013, סעיף 63ג', "מתקציב משרד הביטחון נגרעו 10 מיליון שקלים מתקציב החיילים המשוחררים בגלל תכנה שאינה פועלת שמשבשת את כל המערך הסיוע למכינות".

<זוהר אביטן: לעניין יוצאי אתיופיה – נכון לרגע זה 2,000 יוצאי אתיופיה מחכים לפתרון להשכלה גבוהה או מכינות.

<זוהר אביטן: בעבר, למרות שאני חושב שצריך להפעיל את המכינות ללא גורם מתווך, בעבר האגודה לקידום החינוך העמידה רכז ארצי שתיאם את הבאתם של יוצאי אתיופיה לכל המוסדות.

<זוהר אביטן: נכון להיום ל- 2,000 יוצאי אתיופיה אין רכז ארצי.

<זוהר אביטן: אין רכז ארצי! אני מבקש כבוד היושב ראש לבקש מכם, אני לא וועדת חקירה.

<זוהר אביטן: להחלטת הממשלה לא הוגשו הסתייגויות משפטיות כלשהן.

<זוהר אביטן: מה שיש כאן אלו אנשים שהחליטו לא לבצע את החלטת הממשלה להגיש עד ה-15 באוגוסט 2011 לממשלה את החלטתם לגבי איגום המשאבים– זה מה שיש.

<זוהר אביטן: כל היתר אלו המצאות שאני לא יודע מאיפה אורנן לוקח אותן.

<זוהר אביטן: אנחנו מוכנים להתמודד עם כל הנתונים, עם רמת ההישגים.

<זוהר אביטן: רמת ההישגים צוינה על ידי מבקר המדינה, המכינה מנגישה להשכלה הגבוהה פי שלוש מכל מערכת אחרת.

<זוהר אביטן: יש את כל המסמכים האלה.

<זוהר אביטן: מאיפה ההשתלחות הזאת חסרת האחריות במכינות?

עמרם מצנע: אני לא שמעתי כאן השתלחות.

<שמואל הר נוי: זה לא מבוסס נתונים.

<שמואל הר נוי: זה נועד לפזר ערפל.

<שמואל הר נוי: אני רוצה להגיד לסיכום דבריי.

<שמואל הר נוי: גם בנושא יישום הרפורמה המוסדות לקחו את זה ברצינות.

<שמואל הר נוי: ור"ם (ועד ראשי המכללות האקדמיות) הכיר הדדית אחד בתכניות של השני.

<שמואל הר נוי: שנה וחצי עבדה ועדה בין אוניברסיטאית כדי לגבש תכנית אחידה לאוניברסיטאות.

<שמואל הר נוי: הם היו על סף סיום, ואז מישהו בות"ת החליט לתקוע את העסק – אני יכול לציין את שמו, יש לי מסמך על זה – מבלי להתחשב בהחלטת המנכ"ל הקודם, מבלי להתחשב בהחלטת מל"ג ות"ת.

<שמואל הר נוי: דבר חשוב וכדאי שתדע, המכינות פועלות באישור ובסמכות המועצה להשכלה גבוהה.

<שמואל הר נוי: החלטתה תקפה כמו חוק.

<שמואל הר נוי: לכן אנחנו לא בין משרד החינוך לבין משהו אחר, אנחנו חלק מההשכלה הגבוהה בישראל בהכרת מל"ג.

<אורנן פודם: אני חייב להגיד שלא באתי, קטעתם אותי באמצע משפט, אין לי שום דבר נגד המכינות.

<אורנן פודם: אני משקיע את מיטב זמני במכינות.

<אורנן פודם: סתם להגיד שאני מתקיף את המכינות זה ממש לא הוגן.

<אורנן פודם: אני חייב להגיד עוד משהו, אולי זה קצת לחזור על הדברים.

<אורנן פודם: בדוח וועדת אריאב יש 20 סעיפים.

<אורנן פודם: מתוכם סעיף אחד אומר שהמכינות יעברו לות"ת.

<אורנן פודם: למשל אחד הסעיפים אומר שכל המורים יהיו בעלי תואר שני.

<אורנן פודם: לדבר כזה יש השלכות תקציביות - - --

<זוהר אביטן: יש את ועדת צדוק משנת 1997, זה לא חדש.

<זוהר אביטן: ועדת צדוק משנת 1997 קבעה - - -

<אורנן פודם: כתוב שההחלטה היא מבלי לפגוע בסמכויות ות"ת.

<אורנן פודם: אני אשלח אליך את החלטות ועדת ות"ת אם תרצה וגם את החלטות מל"ג שהתנו כל הזמן.

<אורנן פודם: ות"ת גידרה את עצמה שהמכינות תעבורנה, ולא היא תצטרך להוסיף תקציבי עתק, לכן היא גידרה את זה ואמרה שברגע שנגיע לסיכום תקציבי היא תקלוט את המכינות.

<זוהר אביטן: אמרתם את זה לממשלה?

<זוהר אביטן: הייתם צריכים עד ה- 15 באוגוסט 2011 לענות.

<זוהר אביטן: עניתם לממשלה או צפצפתם לממשלה?

<ישעיהו יחיאלי: רק תרומה קטנה.

<ישעיהו יחיאלי: אני יושב כאן מטעם האגודה לקידום החינוך.

<ישעיהו יחיאלי: המנכ"ל שלנו לא בארץ, הוא ביקש ממני להיות כאן.

<ישעיהו יחיאלי: אני רוצה להזכיר חבר כנסת שהלך לעולמו בדמי ימיו, קראו לו יורי שטרן, הוא ישב בהרבה דיונים מהסוג הזה ואמר את המשפט הבא: "למינהל הציבורי יש נטייה להיטפל למה שמצליח.

<ישעיהו יחיאלי: מה שלא מצליח לא רואים וזה יכול להיות שנים ואין שום בעיה".

<ישעיהו יחיאלי: האגודה לקידום החינוך עסקה במכינות שנים, פיתחה את זה כמו תינוק והביאה אותו לגדולה.

<ישעיהו יחיאלי: בא הערך הקובע, אני חוזר לדיון הקודם, הערך הקובע הוא תחרות.

<ישעיהו יחיאלי: צריך להעמיד את האגודה לקידום החינוך מול מישהו, לא חשוב מי.

<ישעיהו יחיאלי: ומי בא? – מי שבא זה בשביל להרוויח כסף על גבם של כל אלה שכולם כאן מדברים למענם, בשמם ושהביא אותנו עד הלום.

<ישעיהו יחיאלי: אני אומר שצריך ללמוד מהתהליכים האלה - - -

עמרם מצנע: ישעיהו, אני מסכים למה שאתה מנסה לומר לנו גם בעקבות הדיון הקודם, אבל אני חושב שההמלצות של יורם אריאב נכונות ללא קשר מי מפעיל את התכנית.

עמרם מצנע: במדינה שלנו אנחנו בכלל אמנים בלסבך את העניינים.

עמרם מצנע: בלבנות מבנה מורכב שלכל אחד יש יד ורגל, יש לו אולי קצת אחריות, אבל אין לו סמכות או שיש לו סמכות ואין לו אחריות וכתוצאה מכך בונים משהו שקשה לפרק אותו.

עמרם מצנע: לכן הרעיון שהמכללות האקדמיות והאוניברסיטאות שמקיימות את המכינות, הן קשורות בטבורן למל"ג ות"ת, שגם הן תהיינה בתחום שמל"ג ות"ת מטפל בו.

עמרם מצנע: הוא יודע לעשות איחוד בחינות, מבחני קבלה, מבחני הסמכה וכדומה באלה.

עמרם מצנע: לכן זה נכון מבחינת המהלך.

עמרם מצנע: אני, ממרום גילי לא מצליח להבין את המערכות הממשלתיות הללו שבתוכן לא מצליחות לדפוק על השולחן ולקבל החלטה.

עמרם מצנע: הלא 30 מיליון לפה ולשם זה משהו קטן לגבי המערכות שמטפלים בהן.

עמרם מצנע: מדובר כאן במערכת המכינות הקדם אקדמיות, אני נחשפתי אליהן, זו מערכת חשובה, יעילה ומצליחה בדבר המרכזי שאנחנו עוסקים בו והוא סגירת פערים בתוך החברה הישראלית, נגישות השכלה גבוהה.

עמרם מצנע: אנחנו עוסקים בעיקר במה שנקרא 'תחת המטריה של הקרן לחיילים משוחררים', אבל מי שרוצה לקדם את החרדים לתעסוקה ואת האוכלוסייה הערבית שלא נמצאת במקום הזה, זה חלק בפני עצמו שאנחנו לא כל כך מדברים עליו פה.

עמרם מצנע: שם צריך להוסיף כספים כדי לאפשר להם לעבור את המכינות בהצלחה ולהיכנס לתוך המסלול.

עמרם מצנע: פה אנחנו מתעסקים בכל כך הרבה דברים ואת הדברים החשובים הקיימים אנחנו פשוט מפרקים לאט לאט.

<מגי קורן: בנושא הזה רציתי להוסיף קודם, האוכלוסייה של הערבים והחרדים גדלה בשנים אחרונות.

<מגי קורן: יש עלייה במכינות - - -

<יורם רז: זה בזכות משרד החינוך?

<מגי קורן: אני לא אומרת בזכות משרד החינוך.

<מגי קורן: זה תקציב נוסף גם על משרד החינוך, מחוץ לות"ת.

<יורם רז: הות"ת נותן הרבה מאוד כסף לעניין הזה ובצדק.

עמרם מצנע: דרך אגב, זה בא מהכיסים שלנו.

<מגי קורן: בדיוק, המדינה נותנת.

<מגי קורן: זה באמת סוגיה שצריכה לדון בה.

עמרם מצנע: עוד מישהו שלא אמר משהו חשוב שמבקש להוסיף לדיון?

עמרם מצנע: בועז בבקשה.

בועז טופורובסקי: זה שאין לזה עדיין פתרון זה אבסורד.

בועז טופורובסקי: אתה מיד תקבל החלטה.

בועז טופורובסקי: צריך להקציב להם זמן, שישבו בחדר ויקבלו פתרון.

בועז טופורובסקי: לא יתכן שעל 30 שקל כולם - - -

עמרם מצנע: את התרעומת שלי למציאות הזאת כבר הבעתי ביותר מכמה מילים.

עמרם מצנע: זה באמת אחד הדיונים האבסורדים ביותר שאני מכיר.

עמרם מצנע: למדתי קצת את החומר הזה, נתנו לי סט של מסמכים.

עמרם מצנע: אנחנו נקיים דיון נוסף עוד לפני פגרת החגים, כלומר בתוך כחודש.

עמרם מצנע: אני אנסה לקיים איזו פגישה מקדימה עם ראש ות"ת ועם שר החינוך כדי ששני האדונים הנכבדים האלה ישבו יחד וימצאו - - - <קריאה:> והקרן.

עמרם מצנע: לגבי הקרן הדברים ברורים לי, אני לא רואה משהו שם לא ברור.

עמרם מצנע: ננסה להגיע לכך שבעוד חודש ניפגש או שנוכל להביא את האדונים הנכבדים לדיון.

עמרם מצנע: כמובן להגיע לאילו החלטות, הסמכות והבנות.

עמרם מצנע: זה פשוט לא עולה על הדעת שהנושא הזה לא ייפתר ויתקדם.

עמרם מצנע: אני מסכים איתך ישעיהו שזה קשור בקשר אמיתי לדיון הקודם שקיימנו.

עמרם מצנע: שוב, הפרטות מערכת החינוך, ספקי מערכת החינוך וכדומה.

עמרם מצנע: תודה רבה לכם.